Hakuryuu Ren

* Manga
* Anime

**Hakuryuu Ren** (練 白龍 *Ren Hakuryū*) on Koun keisarinkunnan neljäs keisari. Hän oli henkien Zagan ja Belial omistaja, labyrintinvaltaaja ja kuninkaan astia. Hakuryuu lankesi aiemmin turmelukseen, mutta hänen rukhinsa muuttui takaisin valkoiseksi. Hakuryuu joutui jättämään Koun valtaistuimen Kansainvälisen liiton aiheuttamien uusien lakien luomien sisäisten levottomuuksien vuoksi. Hakuryuusta tuli yksi maailman kolmesta etsityimmästä rikollisesta, sillä hän kantoi yhä mukanaan Zaganin metalliastiaa.

## Ulkonäkö

Väreissä.18-vuotiaana.Nykyinen ulkonäkö.Hakuryuun silmät ja arpi.
Hakuryuulla on tummat hukset ja siniset silmät, joista vasen on oikeaa vaaleampi. Hänellä on kehonsa ja kasvojensa vasemmalla puolella suuri arpi, jonka hän sai lapsena jouduttuaan tulipaloon. Hänellä on kauneuspilkku leuassaan samassa kohdassa, kun hänen sisarilla ja äidillään Gyokuen Renillä. Yllään hän käyttää perinteisiä Koun kuninkaallisten vaatteita. Hän kantaa aina mukanaan salkoasettaan, josta myöhemmin tulee Zaganin metalliastia. Hän sai aluksi Zaganin voimilla puisen tekokäden, kun menetti vasemman käsivartensa taistelussa Ithnania vastaan, ja puiset tekojalat, kun menetti jalkansa taistelussa Alibabaa vastaan. Hän saa kuitenkin jälleen oikeat raajat vaihdossa Kouenilta Phenexin voimien avulla, kun tämä tuomittiin maanpakoon.

## Luonne

Hakuryuulla on vakava luonne, ja hän huolehtii pienistäkin asioista. Hänellä on myös pienimuotoinen alemmuuskompleksi. Kompleksinsa vuoksi hän on kovin pessimistinen silloin, kun muut huomaavat hänen heikkoutensa, ja ottaa kritiikin henkilökohtaisesti.

Hakuryuu vaalii suuresti sisartaan Hakueita, joka on hänelle paitsi äitihahmo, myös hänen ainoa eloonjäänyt biologinen sisaruksensa.

Hakuryuu vihaa syvästi äitiään, sillä tämä oli salaa suunnitellut Hakuryuun isän ja veljien murhat. Hakuryuulle muodostuu tästä pakkomielle kostaa. Tämä saa Hakuryuun armottomasti teurastamaan vihollisensa, kuten mestaamaan Umm Madauran tämän "lasten" edessä ja tappamaan kaikki Hakuein viholliset Tenzan-tasangoilla. Hän haluaa tuhota nykyisen Koun keisarikunnan ja palauttaa sen entiselleen, ennen kuin Al-Thamen hallitsi sitä. Hän uskoo, ettei vihaa voi koskaan poistaa, ja ainoa ratkaisu on poistaa ne, joita vihaa. Hän lankesi lopulta turmelukseen ja halusi tuhota kaikki, jotka seisoivat hänen tiellään. Puhuttuaan lyödylle veljelleen Kouenille sekä Aladdinille ja Morgianalle Hakuryuu kuitenkin huomasi oikeudentajunsa muuttuneen, ja onnistui palaamaan turmeltuneesta tilastaan.

Lopulta Hakuryuu päästää irti kostostaan lopullisesti, ja hänestä tulee paljon hillitympi. Toisinaan hän kiusoittelee ystäviään sarkastisesti.

## Historia

Hakuryuulla on vaikea menneisyys. Kun hän oli kuusivuotias, hän joutui suureen tulipaloon kapinan aikana ja yritti paeta veljiensä Hakuyuun ja Hakurenin kanssa. Hänen veljensä tappoivat Al-Thamenin jäseniä ympärillään, ja Hakuyuu sanoi, ettei voi kuolla tai antaa heidän vihollistensa voittaa. Hakuryuu mietti, ovatkohan heidän äitinsä Gyokuen ja siskonsa Hakuei kunnossa. Hänen veljensä päättivät jatkaa matkaa.

Lopulta Hakuren kuoli ja Hakuryuu jäi äitiään itkien pahasti palaneen Hakuyuun kanssa. Hakuyuu sanoi hänen ja Hakurenin lopun tulleen, mutta Hakuryuu selviää ja voi saattaa heidän tehtävänsä päätökseen. Hakuyuu käski Hakuryuuta taistelemaan viimeiseen asti ja surmaamaan Koun keisarikunnan pahimman vihollisen. Hakuryuu kysyi, mistä oli kyse, miksi Koun sotilaat halusivat tappaa heidät ja miksi kukaan haluaisi tehdä jotain niin julmaa. Hakuyuu paljasti syyllisen nimen, muttei Hakuryuu uskonut sitä. Pelastaakseen veljensä hengen Hakuyuu puukotti itseään, kastellen Hakuryuun verellään, ja käski Hakuryuun mennä ennen kuin tuli yltäisi tähän. Hakuryuu sai tapauksesta suuren arven kasvojensa vasemmalle puolelle ja kehoonsa.

Kapinan jälkeen Gyokuen kertoi Hakuryuulle ja Hakueille, että uusi keisari, heidän setänsä Koutoku Ren, adoptoisi heidät, ja he saivat yhä pitää prinssin ja prinsessan arvonimensä, vaikka olivatkin vallanperimysjärjestyksessä Koutokun omia poikia jäljessä. Pian Hakuryuu kysyi Gyokuenilta totuutta siitä, mitä oli kuullut Hakuyuulta: oliko Gyokuen oikeasti syyllinen kapinaan ja tulipaloon. Gyokuen myönsi tämän ja sanoi menevänsä naimisiin uuden keisarin kanssa. Myöhemmin Hakuei kysyi Hakuryuulta, mikä tällä oli hätänä, mutta Hakuryuu valehteli hänelle eikä kertonut totuutta heidän äidistään suojellakseen häntä.

## Juoni

### Kouga-kaari

Hakuryuu on keisarillisessa palatsissa harjoittelemassa, kun Judar tulee hänen luokseen. Hakuryuu kertoo Judarille tämän häiritsevän häntä. Judar sanoo, että mikäli Hakuryuu haluaa voimaa nopeasti, hän saisi lopetta harjoittelun ja tulla valtaamaan labyrintin sen sijaan, kuten Hakuei oli tehnyt. Hakuryuu ei kuitenkaan lämpeä idealle.

### Sindria-kaari

Koun keisarikunnan keisari lähettää Hakuryuun harjoittelemaan Sindriaan. Ollessaan laivassa serkkunsa Kougyokun kanssa hän miettii, millainenkohan ihminen Sindbad on. Kougyoku hänen takanaan sanoo tappavansa Sindbadin siitä hyvästä, mitä tämä oli tehnyt.

Kun Hakuryuu saapuu Sindriaan, hän esittelee itsensä Sindbadille ja sanoo ajatelleensa tapaavansa Sindbadin, vaikkei keisari olisi sitä määrännytkään. Tämän jälkeen Hakuryuu seuraa hiljaa Kouyokun ja Sindbadin väärinkäsitystä sivusta. Kun paljastuu, että Koubun Ka oli järjestänyt koko sotkun, Hakuryuu pyytää Sindbadilta nöyrästi anteeksi maanmiestensä tekemisiä ja anoo saavansa jäädä Sindriaan.

### Magnostadt-kaari

Vaikka Kouen kutsuu Hakuryuun taistoon Magnostadtiin, Hakuryuu ei vastaa hänen kutsuihinsa. Hän ilmestyy myöhemmin Magnostadtiin Judarin rinnalla henkiasussaan. Hän katsoo Aladdinin ja muiden taistelua Meediota vastaan. Judar huomauttaa Hakueinkin olevan taistelemassa ja kysyy Hakuryuulta, haluaako tämä tosiaankin vain katsella auttamatta. Hakuryuu vastaa kylmästi, etteivät he tulleet paikalle sitä varten, ja Judar on samaa mieltä.

Judar ottaa suuren määrän mustaa rukhia mukaansa ja sanoo Hakuryuulle heidän työnsä olevan tehty, joten heidän tulisi lähteä. Hakuryuu on samaa mieltä katsellessaan Aladdinia, Alibabaa ja Morgianaa. Hän sanoo heille itsekseen, että on kääntänyt selkänsä heidän valitsemalleen polulle. Hän pyytää anteeksi ja jättää hyvästit.

### Alma Torran -kaari

Judar kertoo, että Hakuryuu onnistui tappamaan äitinsä, Gyokuen Renin, ja Kouen toteaa Judarin auttaneen häntä. Myöhemmin Hakuryuu nähdään Koun keisarikunnassa kysymässä Judarilta, pystyykö hän käsittelemään siirtotaikuuttaan, mihin Judar toteaa tekevänsä parhaansa tehdäkseen Hakuryuusta kuninkaan.

Koussa Hakuryuu on palatsilla, kun Judar saapuu, ja Hakuryuu toteaa magien olevan onnekkaita, kun he voivat vain leijuskella mielensä mukaan. Judar kuitenkin vastaa olleensa partioimassa pääkaupungissa ongelmien varalta. Hakuryuu kertoo Judarille aikeensa ja pyytää häneltä apua magina, mihin Judar suostuu ilomielin.

### Koun keisarikunta -kaari

Ennen kuin Judar teleporttaa heidät Belialin labyrinttiin, Hakuryuu kysyy, miksi Judar auttaa häntä. Judar vastasi heidän olevan samanlaisia. Tämä yllättää ja hämmentää Hakuryuuta, joka ei halua olla missään samanlainen mustan magin kanssa. Labyrintin sisällä Hakuryuu näkee sen palatsin, jossa hänet kasvatettiin ja on hämmentynyt, kun Judar väittää näkevänsä palaneen kylän.

Hakuryuu kohtaa illuusion siskostaan. Kun tämä sanoo, ettei Hakuryuun tarvitse kostaa, Hakuryuu vastaa haluamattaan, todeten tulleensa illuusion noitumaksi ja olemaan voimatta kääntää katsettaan Hakueista. Kun tämä kysyy, miksi Hakuryuu janoaa kostoa, Hakuryuu vastaa, koska heidän veljensä antoivat hänelle tämän tehtävän. Hakuein illuusio kysyy hätäisenä, onko kosto tosiaan osa heidän tehtäväänsä ja heidän veljiensä todellinen viimeinen toive. Hakuryuu väittää, että hänen ja heidän veljiensä tahdot ovat samoja, ja saa viiltohaavan kasvojensa vasemmalle puolelle.

Belial paljastaa itsenä ja selittää, ettei Hakuryuu nähnyt illuusiota, vaan palan omaa mieltään, ja mikäli Hakuryuu jatkaa valehtelua, hän saa haavoja, kunnes kuolee.

## Kyvyt

### Fyysiset kyvyt

Hakuryuu on fyysisesti vahva ja hyvin koulutettu monien eri aseiden hallinnassa. Hän on vahva ja taitava keihäänkäyttäjä, sillä hän on harjoitellut kuninkaallisia keihäänkäyttötaitoja lapsesta asti. Hakuryuu on harjoitellut myös miekkailua, ja pärjäsi siinä Alibaballe. Hakuryuulla on myös hyvä kestävyys, ja hän on selviytynyt monista haavereista ja magoin liikakäytöstä.

### Korkea älykkyys

Hakuryuu on saanut korkean luokan koulutuksen Koun keisarillisessa palatsissa. Hänellä on korkea tietotaso, ja hän osaa esimerkiksi torranin kieltä.

### Magoin hallinta

Yambalan gladiaattorit opettivat Hakuryuulle kyvyn siirtää qitään keihääseensä, tehden siitä niin vahvan, että sillä voi leikata asioita, joihin Morgianan potkutkaan eivät tehoa. Hän on myös oppinut yhdistämään magoin hallintaansa Zaganin voimien kanssa henkiasuaan käyttäessään.

### Puuproteesit

Hakuryuun puukäsi oli Zaganin voimilla luotu käsi, jolla Hakuryuu korvasi vasemman kätensä, jonka hän menetti taistelussa Ithnania vastaan. Hän käytti tekokättään taistelussa luomalla sillä köynnöksiä ja puita. Hän osasi tehdä kädestään myös pienen puisen lohikäärmeen tai saada käden kasvamaan eksponentiaanlisella nopeudella. Hän vaihtoi puukäden myöhemmin proteesikäteen. Hän menetti myös molemmat jalkansa taistelussaan Alibabaa vastaan, jotka hän korvasi puujaloilla Zaganin voimilla. Hän sai myöhemmin jälleen oikeat raajat Kouenilta, poistaen täten proteesinsa.

## Taistelut

* Aladdin, Alibaba, Morgiana & Hakuryuu vs Zagan-labyrintin olennot - **Voitto**
* Morgiana & Hakuryuu vs hirviöt - **Voitto**
* Aladdin, Alibaba & Hakuryuu vs Dunya, Isaac & Ithnan - **Voitto**
* Aladdin, Morgiana & Hakuryuu vs Alibaba Saluja - **Voitto** (vain animessa)
* Aladdin, Alibaba, Morgiana & Hakuryuu vs Umm Madauran miehistö - **Voitto**
* Aladdin, Alibaba & Morgiana vs Hakuryuu Ren - **Häviö**
* Hakuryuu Ren vs Gyokuen Ren - **Häviö**
* Hakuryuu & Judar vs Belial - **Voitto**
* Hakuryuu Ren, Judar, Seiryuu Ri & Kokuhyou Shuu vs Gyokuen Ren - **Voitto**
* Alibaba & Aladdin vs Hakuryuu & Judar - **Voitto**
* Arba vs Hakuryuu - **Keskeytetty**
* Arba vs Hakuryuu, Morgiana & Aladdin - **Voitto**
* Baal-Sindbad vs Aladdin, Alibaba, Hakuryuu & Judar - **Keskeytetty**
* Valefor-Sindbad vs Hakuryuu - **Voitto**
* Aladdin, Alibaba, Hakuryuu, Judar, Ugo & Sindbad vs David - **Keskeytetty**
* Aladdin, Alibaba, Hakuryuu & Judar vs enkelit - **Keskeytetty**
* Alibaba, Hakuryuu, Judar & Kouen vs metalliastioiden käyttäjät - **Voitto**
* Kaikki vs enkelit & labyrintit - **Voitto**

## Suhteet

### Judar

Menneisyytensä vuoksi Hakuryuu ei pitänyt Judarista, sillä hän piti tätä Al-Thamenin pelinappulana. Siksi hän kieltäytyi useita kertoja Judarin tarjouksesta viedä hänet labyrinttiin ja tehdä hänestä Judarin kuninkaan astia. Vaikka Hakuryuu tunsikin inhoa Judaria kohtaan tämän yhteyksistä Al-Thameniin, hän oli kiitollinen Judarille siitä, että tämä oli ainoa, joka kohteli häntä normaalisti tulipalon jälkeen. Koutokun kuoleman jälkeen Hakuryuu koki radikaalin muutoksen ja jäi täysin yksin, jolloin Judar tuli hänen luokseen taas tarjoamaan apuaan. Kaksikko lyöttäytyikin yhteen kukistaakseen Gyokuenin, jota he molemmat vihasivat. Judar valitsi Hakuryuun kuninkaakseen muiden kuninkaan astioidensa yläpuolelle ja heidän välinsä alkoivat lähentyä. Molemmat päätyvät ajattelemaan olevansa ainoita, jotka todella ymmärtävät toisiaan.

Hakuryuu ja Judar pysyvät läheisinä vuosien eron jälkeenkin. Hakuryuu toivoo, että he keskustelisivat enemmän keskenään kaikenlaisista asioista.

## Trivia

* Hakuryuun nimi tarkoittaa "valkoista lohikäärmettä".
* Hakuryuu on vallannut kolmanneksi eniten labyrintteja maailmassa (Sindbad on vallannut seitsemän, Kouen kolme ja Hakuryuu ja Barbarossa kaksi).
* Hänen erikoiskykynsä on keihäänkäyttö.
* Hänen harrastuksensa on ruoanlaitto.
* Hänen sekä lempi- että inhokkiruokansa on Hakuein kokkaamiset.
* Hänen lempityyppinsä on vahvat naiset, kuten hänen siskonsa, muttei hän pidä kevytmielisistä ihmisistä.
* Hänen suosikkitapansa viettää päivä on harjoittelu.
* Hakuryuun heikkous on vitsit.
* Hakuryuun hahmolaulu on duetto Judarin kanssa nimeltään "the BLACK".
* Seishun Rin mukaan yksi Hakuryuun legendaarisista lapsuudenheikkouksista oli vahingossa kutsua muita aikuisia äidiksi tai siskoksi.
* Hakuryuu on kiinnostunut Alibabasta, mutta ei suostu kertomaan syytä.
* Sindriassa Hakuryuun opettaja oli Spartos.
* Morgianan mukaan Hakuryuu tuoksuu kilteille ja kodikkaille kasveille.
* Alkuperäisissä suunnitelmissa Hakuryuun oli tarkoitus olla Hakuein isoveli. Ohtakan mukaan tarinasta olisi tullut täysin erilainen, mikäli heidän suhteensa olisi säilynyt tällaisena. Vaikkei Hakuryuun alkuperäinen design näytä kovin erilaiselta, Ohtakan mukaan Hakuryuu vaikuttaa siinä henkisesti vahvemmalta.
* Morgianan mukaan mikäli Hakuryuu juo hän "päätyy itkemään koko yön".